യുഎഇ ഗോള്ഡന് വിസ വിതരണം കിറ്റ് വിതരണം പോലെയെന്ന് സന്തോഷ് പണ്ഡിറ്റ് താരങ്ങള്ക്ക് യുഎഇ നല്കിയ ഗോള്ഡന് വിസ കേരളത്തിലെ കിറ്റ് വിതരണം പോലെയാണെന്ന രൂക്ഷവിമര്ശനവുമായി സന്തോഷ് പണ്ഡിറ്റ്. മലയാളത്തിലെ പ്രിയ താരങ്ങളായ മമ്മൂട്ടി, മോഹന്ലാല്, ടോവിനോ തോമസ്, നൈല ഉഷ, തുടങ്ങി കൂടുതല് ആളുകള്ക്ക് യുഎഇ ഗോള്ഡന് വിസ അനുവദിച്ചിരുന്നു. ചലച്ചിത്രമേഖലയില് ഇവര് നല്കിയ സംഭാവനകള് കണക്കിലെടുത്തായിരുന്നു വിസ നല്കിയത്. പണവും പ്രശസ്തിയും ഉള്ളവര്ക്ക് എല്ലാ അംഗീകാരം കിട്ടുമെന്ന വിമര്ശനത്തോടെയാണ് സന്തോഷ് പണ്ഡിറ്റ് ഫേസ്ബുക്കില് കുറിപ്പ് പങ്കുവെച്ചത്. നിരവധി വലിയ താരങ്ങള്ക്ക് ഗോള്ഡ് വിസ കൊടുക്കുന്നുവെന്ന് കേട്ടു ചെറിയ നടനായ തനിക്ക് ബ്രാണ്സ് വിസയെങ്കിലും തരണം. പണവും പ്രശസ്തിയും ഉള്ളവര്ക്ക് എല്ലാം അംഗീകാരവും കിട്ടും. ആയുസ്സ് മുഴുവന് പ്രവാസി ജീവിതം നയിക്കുന്നവര്ക്ക് ഇത്തരം വിസയൊന്നും ഉണ്ടാവില്ലെന്നാണ് സന്തോഷ് പണ്ഡിറ്റ് കുറ്റപ്പെടുത്തിയത്. രണ്ടു പ്രമുഖ താരങ്ങള്ക്ക് വിസ നല്കിയപ്പോള് ഒരു സംഭവമാണെന്ന് തോന്നിയെങ്കിലും ഇപ്പോള് അത് കിറ്റ് വിതരണം പോലെയാണെന്നും പണ്ഡിറ്റ് കുറിപ്പില് വിമര്ശിക്കുന്നുണ്ട്.